Mi s-a propus să fiu profesor asociat de medicină și șef al vizualizării
la catedra de medicină a Universităţii Yale,
Sarcina mea era să scriu algoritmii și codurile
pentru operațiile chirurgicale virtuale ale NASA
de pregătire a astronauţilor pentru zborurile de lungă durată,
ca ei să poată sta în capsule robotice.
Era fascinant pentru că vedeam – cu noile tehnologii de scanare –
lucruri nemaivăzute până atunci, nu neapărat legate de controlul bolilor,
ci și detalii ale corpului
care te surprind profund.
Îmi amintesc că odată ne uitam la colagen.
Întregul tău corp, totul – părul, pielea, oasele, unghiile – totul e din colagen.
E o structură asemănătoare unei funii, răsucită şi încovrigată.
Singurul loc unde colagenul își schimbă structura e în cornee.
În ochi, structura seamănă cu un grilaj și e transparentă, nu opacă.
Fiind o structură atât de bine organizată, era greu să nu o atribui divinității.
Observăm lucrul acesta iar și iar în diferite părți ale corpului.
Am avut șansa ca cineva de la Institutul Național de Sănătate,
să lucreze la o mașină de imagistică cu rezonanță micromagnetică.
Urma să demarăm un nou proiect
ce implica scanarea unui făt de la concepție la naștere,
folosind aceste tehnologii noi.
Am scris algoritmii în cod,
Paul Lauterbur a construit partea de hardware
și a câștigat premiul Nobel pentru inventarea RMN-ului.
Eu eram cu datele.
Vă voi prezenta un fragment din proiectul „De la concepție la naștere”.
(Muzică)
„De la concepție la naștere”
Ovocit
Spermă
Ovul fecundat
24 de ore: prima diviziune celulară
Ovulul se divine la câteva ore după fecundare.
Continuă să se dividăla fiecare 12 - 15 ore.
Embrion precoce
Sacul vitelin hrănește embrionul.
25 de zile: se dezvoltă camerele inimii
32 de zile: se dezvoltă brațele și mâinile
36 de zile: apar primele vertebre
În aceste săptămâni fătul are cea mai rapidă perioadă de dezvoltare.
Dacă fătul s-ar dezvolta în acest ritm timp de 9 luni,
ar cântări 1,5 tone la naștere.
45 de zile
Inima embrionului bate de două ori mai repede decât cea a mamei.
51 de zile
52 de zile: se dezvoltă retina, nasul și degetele.
Mișcările continue ale fătului în uter
sunt necesare pentru dezvoltarea mușchilor și a scheletului.
12 săptămâni: penis nediferențiat -
sexul e necunoscut.
8 luni
Nașterea: faza expulzării.
Momentul nașterii
(Aplauze)
Mulțumesc!
După cum puteți vedea,
când lucrezi la acest proiect,
e destul de uimitor.
Și am continuat să scanăm și mai mult
pe când lucram la proiect,
analizând aceste două celule simple
care dispun de capacitatea incredibilă
de a vă da viață.
Lucram la acest proiect,
analizând porțiuni mici din corp,
aceste bucăți micuțe de țesut,
care au fost un trofoblast provenit dintr-un blastocit,
ce și-a croit drum spre uter, spunând:
„Sunt hotărât să rămân aici.”
Deodată comunică
cu estrogenul și progesteronul și
le spune: „Rămân aici, protejați-mă!”.
Rezultă acest făt tridimensional incredibil
care în 44 de zile devine
ceva pe care îl poți recunoaște
și după 9 săptămâni
e un fel de ființă umană în miniatură.
Minunea legată de acest lucru:
cum de există acest mecanism biologic
în corpul nostru
care vede această informație?
Vă voi arăta ceva unic.
Iată o inimă umană la 25 de săptămâni.
Sunt doar două fâșii.
Precum un origami uimitor,
celulele se divid
cu o rată de un milion de celule / secundă la 4 săptămâni,
și cresc peste celelalte.
La 5 săptămâni, poți să vezi atriile și ventriculele precoce.
La 6 săptămâni, aceste pliuri
cu papila din interiorul inimii
pot să tragă în jos
valvele din inimă
până când inima e dezvoltată -
și la fel și întregul corp uman.
Magia acestor mecanisme
din interiorul fiecărei structuri genetice
care spune fiecărei celule nevoase unde să meargă -
complexitatea acestor modele matematice
legate de cum se întâmplă aceste lucruri
depășesc înțelegerea minții umane.
Deși sunt matematician,
mă minunez
cum de aceste seturi de instrucțiuni
nu greșesc
când contruiesc o ființă umană.
E un mister, e magie, e amprenta divinității.
Apoi analizezi viața unui adult.
Priviți acest fascicul de capilare.
E o structură microscopică.
Când ai nouă luni și vii pe lume,
ai circa 97.000 km de vase sangvine
în corp.
Doar 1,6 km sunt vizibili,
restul de 95.000 km
transportă nutrienți și reziduuri.
Complexitatea unui asemenea sistem
depășește înțelegerea umană
și matematica din ziua de azi.
Și setul acela de instrucțiuni
de la creier la celelalte părți ale corpului -
uitați cât e de complex.
Cum de știe corpul
că circumvoluțiile stochează mai multă informație?
Puteți vedea cum se dezvoltă creierul copilului -
e unul din proiectele la care lucrăm acum.
Lansăm două studii noi
și scanăm creierul copiilor din 6 în 6 luni,
de la naștere până împlinesc 6 ani -
vom studia circa 250 de copii -
și vom vedea exact cum se dezvoltă
circumvoluțiile minunate ale creierului
pentru a crea amintiri și minunea ce suntem noi.
Nu e vorba doar de propria noastră viață,
dar cum de înțelege corpul femeii
să se construiască pe sine însuși
și cuprinde cunoștințele
care îi permit să devină
un sistem imunologic și cardiovascular,
care, de fapt, e un sistem mobil
ce poate să hrănească, să creeze acest copil într-un mod
care ne depășește înțelegerea -
să creeeze magia vieții, care suntem noi?
Vă mulțumesc!
(Aplauze)